Amir R. - HadoopIsrael (Tel Aviv-Yafo) | Meetup
Amir R. https://secure.meetupstatic.com/photos/member/6/5/2/d/member_19105901.jpeg https://www.meetup.com/HadoopIsrael/members/13325764/
WatchDox VP R&D
2,921 Cloud Engineers Dié skoonheid verteenwoordig SA by Mej. Wêreld | Maroela Media
Adé van Heerden (25) (Foto: Sun International)
Adé van Heerden (25), wat in Maart vanjaar as eerste prinses in die Mej. Suid-Afrika skoonheidskompetisie aangewys is, gaan Suid-Afrika in November vanjaar in die Mej. Wêreld-kompetisie verteenwoordig.
Dié kompetisie vind by die Crown of Beauty-teater in Sanya in China plaas.
Van Heerden, ŉ dokter van die Wes-Kaap, gaan teen deelnemers van 123 ander lande te staan kom.
Die Mej. Wêreld-kompetisie word jaarliks deur sowat een miljard mense gekyk. Stephanie Del Valle van Puerto Rico is verlede jaar tydens dié spoggeleentheid as wenner gekroon.
Nie al die deelnemers van die 123 lande sal egter die kans kry om op die internasionale verhoog te pronk tydens die oorhandiging van die kroon nie. Voorkompetisies word tussen 21 Oktober en 15 November gehou om uiteindelik die top 40-deelnemers aan te wys wat in aanmerking sal kom vir die kroon.
Van Heerden sê sy is opgewonde om Suid-Afrika in dié kompetisie te verteenwoordig. “Ek kon nie gevra het vir ŉ meer ongelooflike geleentheid nie. Ek is vasberade om alles te gee en om ons land trots te maak. Ek sien daarna uit om my passies met mense te deel.”
Claudia Henkel, ŉ voormalige Mej. Suid-Afrika en publisiteitsbestuurder vir Sun International, sê die organisasie kan Van Heerden met trots na die kompetisie stuur.
“Ons is absoluut verheug dat Adé aan Mej. Wêreld gaan deelneem aangesien sy al die nodige eienskappe het om die titel te verower: intelligensie, integriteit en skoonheid.”
Dié aankondig volg kort nadat Demi-Leigh Nel-Peters, die huidige mej. Suid-Afrika, einde Augustus aangekondig het dat sy Suid-Afrika in November in die Mej. Heelal-kompetisie gaan verteenwoordig.
Al my geld en hoop is op jou pragtige jong dame. Ek is seker jy sal ons land se naam kan hoog hou daar in die vreemde. Baie, baie sterkte :)
Was sy my dokter dan was ek elke dag siek . . .
Wat het van die eerste prinses geword?
Stoute ogies · 1 jaar gelede
Ade van Heerden was die eerste prinses gewees….
Demi-Leigh is so beeldskoon sy moes deelgeneem het! Sy sou baie goeie kans staan om te wen!
Demi-Leigh neem deel aan Mej Heelal soos onder in die artikel getoon